**Molėtų rajono savivaldybės taryba**

**SPRENDIMAS**

**Dėl Saulės šviesos energijos elektrinių išdėstymo Molėtų rajono savivaldybės suginčių seniūnijos Loluičių, Padvarnių, Niniškių kaimuose specialiojo plano rengimo ir planavimo tikslų nustatymo**

2021 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 102 straipsniu, 16 straipsnio 4 dalimi, Lietuvos Respublikos teritorijų planavimo įstatymo 3 straipsnio 1 dalies 2 punktu, 2 dalimi, 21 straipsnio 2 dalies 2 punktu, 30 straipsnio 1 dalies 2 punktu, 2, 8 dalimis, Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“, 16.2. punktu, atsižvelgdama į Molėtų rajono savivaldybės administracijos direktoriaus 2021 m. gegužės 26 d. įsakymą Nr. B6-556 ,,Dėl pritarimo pasiūlymui rengti specialųjį planą“,

Molėtų rajono savivaldybės taryba n u s p r e n d ž i a:

1. Pradėti rengti vietovės lygmens specialiojo teritorijų planavimo dokumentą – Saulės šviesos energijos elektrinių išdėstymo Molėtų rajono Suginčių seniūnijos Loluičių, Padvarnių, Niniškių kaimuose specialųjį planą.
2. Nustatyti Saulės šviesos energijos elektrinių išdėstymo Molėtų rajono Suginčių seniūnijos Loluičių, Padvarnių, Niniškių kaimuose specialiojo plano rengimo tikslus:
   1. nustatyti saulės šviesos jėgainių statybai tinkamas vietas Molėtų rajono Suginčių seniūnijos Loluičių, Padvarnių, Niniškių kaimuose, įvertinti šių teritorijų naudojimo, tvarkymo, apsaugos aspektus, kitus reikalavimus;
   2. nustatyti žemės paskirtį ir reglamentus, atsižvelgiant į visuomenės poreikius, planuojamos teritorijos kraštovaizdį, biologinę įvairovę, geografinę padėtį, geologines sąlygas, esamas urbanistines, inžinerines, susisiekimo, agrarines sistemas, žemės ir kito nekilnojamojo turto valdytojų, naudotojų ir trečiųjų asmenų interesus ir teises, architektūros, aplinkosaugos, visuomenės sveikatos saugos, gamtos apsaugos, paveldosaugos reikalavimus, valstybės ir viešojo saugumo, gynybos ir kitus poreikius;
   3. sudaryti sąlygas privačioms investicijoms, kuriančioms socialinę ir ekonominę gerovę;
   4. derinti fizinių ir juridinių asmenų ar jų grupių, savivaldybės ir valstybės interesus dėl teritorijos naudojimo ir veiklos plėtojimo teritorijoje sąlygų.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras